open-index/open-wikipedia-markdown huggingface dataset:
Tempo

mini|Elektronski metronom
**Tempo** je izraz u muzičkoj teoriji koji predstavlja brzinu izvođenja nekog djela ili kompozicije. U klasičnoj muzici tempo se obično označava na početku notnog sistema (linijskog sistema) i obične se mjeri u otkucajima u minuti (oum).
U modernim klasičnim kompozicijama, "metronomska oznaka" sa otkucajima u minuti može dopuniti ili zamijeniti uobičajeno tempo obilježavanje, dok se u modernim žanrovima (poput elektronske plesne muzike ili poznatije pod nazivom "dance") tempo obično jednostavno izražava otkucajima u minuti (oum).
Tempo se može odvojiti od artikulacije i metrike, ili se ove muzičke pojave mogu naznačiti zajedno sa tempom, što doprinosi ukupnoj teksturi. Iako je sposobnost održavanja stalnog tempa vitalna vještina muzičkog izvođača, tempo je promjenljiv. Ovisno o žanru muzičkog djela i izvedbi samog izvođača, djelo se može svirati s blagim tempo rubato ili drastičnim ubrzanjem (accelerando).
* Larghissimo – veoma, veoma sporo (20 otkucaja u minuti (oum) i ispod)
* Grave – sporo i lagano (20–40 oum)
* Lento – sporo (40–60 oum)
* Largo – polagano, dostojanstveno, široko (40–60 oum)
* Larghetto – lagano (60–66 bpm)
* Adagio – polako ali ne sporo kao largo (66–76 oum)
* Adagietto – polako ali brže od adagio (70–80 oum)
* Andante moderato – malo sporije nego andante
* Andante – koračajući, opušteno (76–108 oum)
* Andantino – malo brže od andante-a
* Marcia moderato – moderato u obliku marša
* Moderato – umjereno, ni brzo ni sporo (108–120 oum)
* Allegretto – živahno, okretno
* Allegro moderato – umjereno brzo (112–124 oum)
* Allegro – brzo, veselo (120–168 oum)
* Vivace – razigrano (≈140 oum) 
* Vivacissimo – veoma brzo i živahno
* Allegrissimo – veoma brzo
* Presto – brzo (168–200 oum)
* Prestissimo – ekstremno brzo (više od 200 oum)

## Literatura 
* Epstein, David (1995). Shaping Time: Music, the Brain, and Performance. New York: Schirmer Books. .
* Marty, Jean-Pierre (1988). The tempo indications of Mozart. New Haven: Yale University Press. .
* Snoman, Rick (2009). The Dance Music Manual: Tools, Toys, and Techniques – Second Edition. Oxford, UK: Elsevier Press. .
* Apel, Willi, ed., Harvard Dictionary of Music, Second Edition, Revised and Enlarged. The Belknap Press of Harvard University Press, Cambridge, Massachusetts, 1969. 
* Sadie, Stanley; John Tyrrell, eds. (2001). The New Grove Dictionary of Music and Musicians, 2nd edition. NewYork: Grove's Dictionaries. .
* Williams, John (1997). Star Wars: Suite for Orchestra. Milwaukee: Hal Leonard Corp. .

## Vanjski linkovi 
* 
## Reference 
Kategorija:Muzika
Kategorija:Teorija muzike
Velika nagrada Koreje 2012.

## Rezultati treninga (Petak) 
### Prvi trening 
### Drugi trening 
## Rezultati treninga (Subota) 
### Treći trening 
### Kvalifikacije 
: Daniel Ricciardo - 5 mjesta grid kazna - Zamjena Mjenjač.
: Charles Pic - 10 mjesto grid kazna - Zamjena motora nije programiran.
: Narain Karthikeyan nisu zadovoljili 107% kvalificirani uvjet, ali može sudjelovati u utrci prema nahođenju povjerenici.

## Utrka (Nedjelja) 
Koreja
2012
Kategorija:2012. u Južnoj Koreji
Utočište Mont Park

**Utočište Mont Park** (Mont Park Asylum) je bila psihijatrijska bolnica smještena u Macleod-u, bloku grada Banyule-a koji je dio Melburna u Australiji. Zatvoreno je kasnih 1990-ih. Smješteno na velikom komadu zemlje, Mont Park je izgrađen tokom državne politike odvođenja u bolnice mentalno bolesnih i umobolnih u ranom 20. vijeku. Kompleks je opsluživao teretni ogranak, pruga Mont Park railway.

Prazno zemljište je iskorišteno za osnivanje Univerziteta La Trobe 1967. Danas je lokacija gdje je smješten Springthorpe Housing Development. Dio stare bolnice je preuzeo Univerzitet La Trobe za Fakultet za menadžment (Graduate School of Management/Business).

Mont Park je bio usko povezan sa Repatrijacijskom psihijatrijskom bolnicom Plenty Valley (Plenty Valley Repatriation Psychiatric Hospital) i Psihijatrijskom bolnicom Larundel (Larundel Psychiatric Hospital), koje su obadvije zatvorene kasnih 1990-ih. Njihove lokacije su također prenamijenjene.

## Mutne duše
Zgrade Mont Park-a su 2004. iskorištene za dokumentarac Mutne duše - litijska revolucija (Troubled Minds - The Lithium Revolution) koji je oslikao dr. John Cade-ovo otkriće upotrebe litija kod mentalnih bolesti 

Kategorija:Psihijatrijske bolnice u Australiji
Kategorija:Zatvorene psihijatrijske bolnice u Australiji
Alfred Sisley

**Alfred Sisley** (Pariz, 30. oktobar 1839. – Moret-sur-Loing, 29. januar 1899.) bio je britanski impresionistički slikar pejzaža koji je živio i slikao u Francuskoj.

## Život i djelo 
Sisley je rođen u Parizu od engleskih roditelja, Williama Sisleya i Felicije Sel. Sisleyevi studentski radovi su nažalost svi izgubljeni, a za njegov trenutno najraniji rad, *Lane near a Small Town* veruje se da je naslikan oko 1864. god. Ranih 1860-ih studira slikarstvo u ateljeu Charlesa Glera, gdje se upoznaje sa slikarima kao što su Frédéric Bazille, Claude Monet i Auguste Renoir. Zajedno su slikali pejzaže na otvorenom kako bi što bolje realizirali pad sunčeve svjetlosti na ostale objekte u prirodi. Zahvaljujući ovom pristupu sa življim tonovima i jačim bojama, koja je tada bila inovativna, Sisleyova platna su pružala nešto što je tadašnja publika prvi put vidjela. Za razliku od njegovih impresionističkih kolega kojima je loše išlo, Sisleyu je otac pomagao i slao mu je novaca kad god bi mu zatrebalo.

Kasnijih 1860-ih ulazi u vezu sa Eugenie Lescouezec, s kojom će imati dvoje dece. Ta veza će potrajati 30 godina sve do njene smrti, tri mjeseca pre samog Sisleya 1899. godine. Sisley se nalazio u Londonu s Claudeom Monetom 1871. godine, kad je otkrio slike Williama Turnera i najverovatnije Johna Constablea. Ovo otkriće veoma je utjealo na njega kao impresionističkog slikara, i na sljedećim slikama se može vidjeti utjecaj ovih engleskih slikara. Među impresionistima Sisley je bio u sjeni Moneta, čiji su radovi bili mnogo traženiji. Do kraja života živio je u siromaštvu i preminuo je u Moret-sur-Loing napunivši 59 godina.

## Galerija 

Datoteka:Alfred Sisley 008.jpg|*Most kod Villeneuve-la-Garenne*, 1882., ulje na platnu, New York.
Datoteka:Alfred Sisley 062.jpg|*Poplava kod Port Marleya*, 1876., ulje na platnu, 60 × 80&nbsp;cm, Rouen.
Datoteka:Alfred Sisley 016.jpg|*Pejzaž u proljeće*, 1886., ulje na platnu, 54 × 73&nbsp;cm, Tate galerija, London.
Datoteka:Alfred Sisley 038.jpg|*Crkva u Moret-sur-Loingu*, 1893., ulje na platnu, 65 × 81&nbsp;cm, Rouen.

## Reference 
## Vanjski linkovi 
* Alfred Sisley.org 
* Paintings by Sisley  
* Sisley images and biography at CGFA Sisley slike i biografija, CGFA 

Kategorija:Britanski slikari
Kategorija:Francuski slikari
Kategorija:Slikari impresionizma
Normani

250px|desno|mini|Normanska osvajanja u Evropi

**Normani** odnosno *Sjeverni ratnici* su germanski narod koji je naselio Skandinaviju i od njega vode porijeklo današnji Norvežani, Šveđani i Danci.

Oni od kraja 8. vijeka počinju pljačkaške pohode širom Evrope pod imenom Vikinga.

## Historija normanskih napredovanja 
Neplodno zemljište i nepogodna skandinavska klima pokreću Normane na pravljenje gusarskih pohoda širom Evrope. Tokom vladavine Karla Velikog pljačkaju Franačku, a od 885. do 886. godine drže Pariz pod opsadom. Jedan dio Normana se 911. godine predvođen Rolonom naseljava oko ušća Sene i prihvata hrišćanstvo, a polahko usvaja francuski jezik. Francuski kralj Karlo III Prosti im 911. godine dodjeljuje oblasti koje su naselili, a 944. godine te oblasti dobijaju u trajni posjed. Tada se formira vojvodstvo Normandija koja će postati baza za dalja normanska napredovanja, a taj dio Francuske je do danas zadržao taj naziv.
## Normanski posjedi u Evropi u 12. vijeku 
Dio Normana naseljen na prostoru današnje Danske okreće se gusarenju Britanskih ostrva. Anglosaksonski kralj Etelred II 1002. godine naređuje pokolj svih Danaca na ostrvima (tzv. Dansko večernje), što izaziva veliku invaziju. Na njenom čelu je kralj Sven I i danski Normani iste godine osvajaju veći dio Engleske i primoravaju Anglosaksonce na plaćanje danka (tzv. *Danengeld*). Njegov nasljednik Knut Veliki proširuje svoju vlast koja obuhvata prostore današnje Danske, Norveške, Švedske i Engleske. Poslije njegove smrti 1035. godine Engleska ponovo stiče nezavisnost koja traje do 1066. godine kada normandijski vojvoda Vilijam Kopile pobjeđuje u bici kod Hejstingsa i osvaja Englesku zbog čega biva nazvan Osvajač. Nakon toga počinje stapanje Anglosaksonaca sa Normanima i nastanak današnjih Engleza.

Normani naseljeni na prostorima današnje Norveške plove na zapad i naseljavaju Island i Grenland. Predvođeni Erikom Crvenim stižu 1000. godine do obala Labradora na kome osnivaju koloniju Vinland čime je otkriven novi kontinent pola milenija prije Kolumba. Međutim, pomorske veze sa Vinlandom nisu dugo održavane, tako da je on pao u zaborav, a njegovi kolonisti su se vremenom stopili sa lokalnim urođenicima (tzv. Indijancima).

Dio Normana prodire u Sredozemlje i 1027. godine zauzima Avers na Apeninskom poluostrvu, a zatim osvajaju Apuliju od Saracena. Tokom godina Normani proširuju posjede i 1071. godine, pod vođstvom Roberta Gviskara, zauzećem bizantijskog Barija (vidi: Kobna 1071) ovladavaju jugom Apeninskog poluostrva. Robertov brat Rožer normanskim posjedima dodaje i Siciliju. Stvorivši jaku bazu na jugu Apenina okreću se Bizantiji odnosno Balkanskom poluostrvu i 1081. godine opsadom Drača otpočinju invaziju, koja će se i pored značajnih uspjeha okončati potpunim neuspjehom. Rožer II Sicilijanski 1130. godine normansku državu na Apeninskom poluostrvu uzdiže na rang kraljevine koja je u historiji poznata kao Napuljska kraljevina odnosno Kraljevina obiju Sicilija. Normani su njom vladali do 1189. godine, a vremenom su se utopili u lokalno stanovništvo.
## Također pogledajte 
## Vanjski linkovi
Kategorija:Historija Evrope
Orden zasluga za narod

**Orden zasluga za narod** (, ,  je bio odlikovanje Socijalističke federativne republike Jugoslavije u tri reda.

## Ustanovljenje 
Orden zasluga za narod prvog, drugog i trećeg reda je ustanovilo Predsjedništvo Antifašističkog vijeća narodnog oslobođenja Jugosavije, 9. juna 1945. godine, zajedno sa **Medaljom zasluga za narod**. Odlikovanje se dodijeljivalo "* za naročite zasluge u izgradnji socijalizma i socijalističkih samoupravnih odnosa, za organiziranje i učvršćivanje općenarodne obrane, sigurnosti i neovisnosti zemlje, kao i za zasluge u oblasti privrede, nauke i kulture*" .

## Autor 
Autor Ordena zasluga za narod i Medalje zasluga za narod je slikar Đorđe Andrejević Kun.

## Izmjena naziva 
Zakonom o izmjenama i dopunama Zakona o odlikovanjima FNRJ od 1. marta 1961. izvršena je izmjena naziva ordena, pa je od tada orden imao sljedeće redove:
* ***Orden zasluga za narod sa zlatnom zvijezdom*** (ranije Orden zasluga za narod I reda) - 11. u važnosnom redu jugoslavenskih odlikovanja.
*  ***Orden zasluga za narod sa srebrnim zracima*** (ranije Orden zasluga za narod II reda) - 20. u važnosnom redu jugoslavenskih odlikovanja.
* ***Orden zasluga za narod sa srebrnom zvijezdom*** (ranije Orden zasluga za narod III reda) - 30. u važnosnom redu jugoslavenskih odlikovanja.

## Dodjela 
Dodjela ordena i medalje započela je odmah po njihovu ustanovljenju. Do 31. decembra 1985. godine dodijeljeno je ukupno 5.668 Ordena zasluga za narod sa zlatnom zvijezdom (I reda), 39.534 Ordena zasluga za narod sa srebrnim zracima (II reda), 282.864 Ordena zasluga za narod sa srebrnom zvijezdom (III reda), te 430.666 Medalja zasluga za narod.

## Izgled i vrpce odlikovanja 

## Literatura 
*'**Vojna enciklopedija**. Beograd 1975. godina.
***Opća enciklopedija JLZ**. Jugoslavenski leksikografski zavod, Zagreb 1980. godina.
* Boris Prister,'' 'Odlikovanja zbirke dr.. Veljka Malinara'' '. Zagreb 2000. godina.

zasluga za narod
Nagrada "Miloš Crnjanski"

**Nagrada "Miloš Crnjanski"** je jugoslovenska i srbijanska književna nagrada domaćem piscu za najbolju prvu knjigu iz svih oblasti. Dodjeljuje je Zadužbina Miloša Crnjanskog svake druge godine od 1981.

## Dobitnici
## Također pogledajte 
* Miloš Crnjanski

## Reference 
Kategorija:Nagrada Miloš Crnjanski
C
C
Kategorija:Miloš Crnjanski
Sacramento

**Sacramento** je glavni grad američke savezne države Kalifornije i sjedište okruga Sacramento. Leži na istoimenoj rijeci, udaljen oko 120&nbsp;km sjeveroistočno od San Franciska, ujedno i od Tihog okeana. Karakterizira ga mediteranska klima.

Grad je centar metropolitanske regije koja obuhvata i Elk Grove te Roseville. Prema službenoj procjeni iz 2009. godine sa 481.097 stanovnika sedmi je najmnogoljudniji grad savezne države.

## Reference 
## Vanjski linkovi 
* Službeni sajt Sacramenta

Kategorija:Gradovi u Sjedinjenim Američkim Državama
Kategorija:Gradovi u Kaliforniji
Kategorija:Gradovi u okrugu Sacramento, Kalifornija
Hartford (Connecticut)

**Hartford** je glavni grad američke države Connecticut. Smješten je u Okrugu Hartford na obalama rijeke Connecticut, sjeverno od sjedišta države. Prema popisu iz 2000. je imao 121.578 stanovnika, ali procjena od 1.7. 2005. godine mu daje njih 124.397. To je treći po veličini grad u državi, iza Bridgeporta i New Havena. Širi Hartford je također najveće metro područje u Connecticutu i 44. u SAD (prema procjenama iz 2004. godine) sa oko 1,184,241 stanovnika.

Grad je stekao nadimak "svjetska prijestonica osiguranja" s obzirom na to da u njemu sjedište imaju mnoge svjetske osiguravajuće kuće, a osiguranje predstavlja jednu od glavnih privrednih grana regije. Regija ima relativno mali broj stanovnika između 18 i 25 godina, iako sam Hartford ima dosta mlađeg stanovništva.

Oblast West End u Hartfordu je dom Elizabeth Parka, jednog od najvećih i najstarijih gradskih vrstova u SAD. U njemu se također nalaze poznati parkovi pod nazivima: Bushnell, Colt, Goodwin, Rocky Ridge, Keney, Pope i Riverside.

## Vanjski linkovi 
* Hartford.gov – Službeni Hartford website
* Hartford.com – Službena turistička web stranica
* Riverfront.org – Riverfront Recapture site
* MetroHartford.com – Chamber of Commerce
* Hartford, Connecticut: Landmarks ~ History ~ Neighborhoods
* Hartford Advocate
* Hartford Radio and TV History Site 

Kategorija:Gradovi u Sjedinjenim Američkim Državama
Kategorija:Gradovi u Connecticutu
Kategorija:Gradovi u okrugu Hartford, Connecticut
Kategorija:Hartford (Connecticut)
Oklahoma City

**Oklahoma City** je najveći i glavni grad američke savezne države Oklahoma. Grad upravno pripada okruzima Oklahoma, Cleveland, Oklahoma, Pottawatomie. Grad je sjedište okruga Oklahoma.

## Stanovništvo 
Prema popisu stanovništva iz 2000. godine grad je imao 506.132 stanovnika, 204.434 domaćinstava i 129.360 porodica koje su živjele na području grada, prosječna gustoća naseljenosti bile je 321,9 stan./km2.

Prema rasnoj podjeli u gradu živi najviše bijelaca kojih ima 68,4%, druga najbrojnija rasa su Afroamerikanaci kojih ima 15,04%, dok su treća po brojnosti rasa Azijati kojih ima 3,5%, dok Indijanaca ima 3,5%.

## Sport 
U Oklahoma Cityu postoji NBA klub Oklahoma City Thunder koji se 2008. godine preselio iz Seattlea te promijenio ime.

## Gradovi prijatelji 
*  Haikou, Kina
*  Puebla, Meksiko
*  Rio de Janeiro, Brazil
*  Tainan, Tajvan
*  Taipei, Tajvan
*  Uljanovsk, Rusija

## Izvor 
## Vanjski linkovi 
* Službene stranice grada

Kategorija:Gradovi u Sjedinjenim Američkim Državama
Kategorija:Gradovi u Oklahomi
Kategorija:Gradovi u okrugu Canadian
Kategorija:Gradovi u okrugu Cleveland, Oklahoma
Kategorija:Gradovi u okrugu Oklahoma
Kategorija:Gradovi u okrugu Pottawatomie
Međunarodni filmski festival u Tokiju

mini|Poster festivala iz 2005. godine
**Međunarodni filmski festival u Tokiju** (TIFF, jap. (東京国際映画祭), *Tōkyō Kokusai Eigasai*)  je najveći filmski festival u Aziji.

## Historija
Prvi festival organiziran je 1985. godine u Tokiju. Tadašnji predsjednik festivalskog žirija bio je britanski filmski producent David Puttnam. Danas se na festivalu prikazuje preko 300 filmova u međunarodnoj konkurenciji, kao i specijalni programi pod nazivom *Winds of Asia* (za azijske filmove) i *Japanese Eyes* (za nove japanske filmove).

Filmski festival u Tokiju organizira *Japan Association for the International Promotion of Moving Images (UniJapan)*. Trenutni predsjednik žirija je Tsuguhiko Kadokawa.

## Nagrade
Glavna nagrada festivala je nagrada *Tokyo Sakura Grand Prix*, koja se dodjeljuje u međunarodnoj konkurenciji.

## Dobitnici *Tokyo Sakura Grand Prix* 
## Također pogledajte 
## Vanski linkovi 
* Tokyo International Film Festival na Internet Movie Database
* Tokyo International Film Festival 

Tokio
Tokio
Kategorija:Kultura u Tokiju
*
DQS

**DQS** Holding GmbH, sa sjedištem u Frankfurtu na Majni, je holding kompanija svjetske DQS grupe. DQS grupa pruža usluge ocjenjivanja i  izdaje certifikate za sisteme upravljanja i  procese.

## Historija 
DQS je osnovana 1985. u Frankfurtu na Majni i prvo je tijelo za ocjenjivanje usklađenosti  u Njemačkoj.  Cilj osnivača partnera, DGQ-a (Njemačkog društva za kvalitet) i DIN-a (Njemačkog instituta za standardizaciju) bio je, prije svega, promocija njemačke ekonomije.  Osnivanje se dogodilo istovremeno sa objavom prvog  nacrta   ISO 9000 – serije standarda u koju je također uključen najvažniji standard kvaliteta u savremenom svijetu:  ISO 9001.

Nakon pripajanja DQS-a Odsjeku za različite sisteme upravljanja (MSS-u) američkog Underwriters Laboratories Inc. u martu 2008. godine, DQS-UL grupa postaje jedna od najvećih svjetskih kompanija za pružanje usluga certificiranja. U junu 2015. kompanija je promijenila ime u DQS Group.

## Organizacija kompanije 
DQS Holding GmbH broji više od 80 predstavništava u preko 60 zemalja, što stvara mrežu za realizaciju internacionalnih projekata. DQS grupa trenutno ima oko 20 000 certificiranih klijenata u gotovo svim granama industrije, sa nekih 58000 certificiranih lokacija u više od 130 zemalja.

Kompanija zapošljava približno 2800 radnika, od čega 2500 auditora. 
Među najvećim kompanijama unutar grupe su DQS Inc (SAD), DQS do Brasil Ltd., DQS Japan, DQS Medical Devices GmbH i DQS GmbH (obje u Njemačkoj).  Od kraja 2010.,  Grupa ima otvorene kancelarije  u 60 zemalja.

## Poslovne aktivnosti 
Grupa pruža usluge ocjenjivanja u oblasti različitih industrijskih sektora za korporativne ili industrijski specifične zahtjeve te certifikate za više od 100 nacionalno i internacionalno priznatih propisa. Među najvažnijima su:
* ISO 9001 (Kvalitet)
* ISO 14001 (Okolina)
* OHSAS 18001 (Zaštita zdravlja i sigurnost na radu)
* ISO / TS 16949 (Automobilska industrija)
* ISO 27001 (Informaciona sigurnost)
* ISO 13485 (Medicinski uređaji)
* IRIS (Željeznička industrija)
* EN 9100ff (Zračno-kosmički prostor)
     
Međutim, pitanja kao što su sistemi upravljanja rizicima, održivost, energetsko upravljanje zasnovano na njemačkim zakonima o obnovljivim izvorima energije, obrazovanje, privatnost i poslovne vještine postaju sve važnija u okviru sistema certificiranja. Druga važna područja su zdravstvene i socijalne usluge.

## Pristup 
Grupa ima poseban pristup: procjenu usluga pružaju uglavnom vanjski auditori po osnovu naknade. Auditori  uglavnom rade u industrijskom sektoru koji procjenjuju. Ova kombinacija certificiranja i industrijskog znanja,  praktičnog i naučnog iskustva osmišljena je da osigura aktualno i najsavremenije ocjenjivanje.

## Mreža 
DQS je potpisnica povelje i pupnopravna članica međunarodne mreže za certifikaciju IQNet asocijacije osnovane 1990. godine. Glavni cilj globalne mreže koja trenutno broji 36 članova je međusobno priznavanje certifikata izdatih od strane kompanija članica. Sadašnji direktor DQS-a GmbH je Michael Drechsel, koji djeluje u svojstvu predsjednika mreže.

## Reference 
Kategorija:Kompanije u Njemačkoj
Velika nagrada Indije 2012.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
## Utrka (Nedjelja) 
Indija
Kategorija:2012. u Indiji
2012
Korov

desno|mini|Koštan *(Echinochloa crus-galli)*
desno|mini|Pirika *(Agropyron repens)*
desno|mini|Slak *(Convolvulus arvensis)*
desno|mini|Štir *(Amaranthus retroflexus)*

**Korov** (mađ. kóró) su sve biljne vrste koje nisu cilj uzgoja na nekoj uzgojnoj površini. 
mini|lijevo|Kukolj *(Agrostemma githago)*, korov koji se spominje u Bibliji.

## Svojstva 
Korovi su najčešće biljke posebnih osobina. Mogu nicati u različitim tlima i klimatskim uslovima, donose plod više puta godišnje, sjeme im je klijavo dugi niz godina, razmnožavaju se sjemenom i/ili vegetativnim organima. Podzemni su im organi bogati su pričuvnim hranjivima pa odolijevaju nepogodama. Razvijaju otpornost na pojedine skupine herbicida.

## Utjecaj 
Natječu se za prostor, minerale, vodu i svjetlost s poljoprivrednim i drugim (željenim) biljnim vrstama i smanjuju im prirod. Otežavaju obradbu tla, njegu usjeva, žetvu, domaćini su biljnim bolestima i štetnicima, izazivaju alergije, dermatitis i trovanja kod ljudi, pojedine vrste parazitiraju na nekim kulturnim biljnim vrstama npr. viline kosice *(Cuscutaceae)*. Borba protiv korova provodi se administrativno (sprječavanje unošenja i širenja novih korovnih vrsta), agrotehnički (sjetva čistoga sjemena, plodored i sl.), mehanički (okopavanje, drljanje, plijevljenje, ogrtanje i sl.), hemijski (primjenom selektivnih herbicida), biološki (primjenom živih mikro i makroorganizama koji parazitiraju na korovima, ili se njima hrane).

Korov može biti svaka biljna vrsta, a svjetskoj poljoprivredi ekonomsku štetu nanosi samo oko 250 različitih vrsta.

## Vrste 
Česti su najčešći višegodišnji korovi: pirika *(Agropyron repens)*, slak *(Convolvulus arvensis)*, divlji sirak *(Sorghum halepense)*, maslačak *(Taraxacum officinale)*, troskot *(Cynodon dactylon)*, a jednogodišnji: štir *(Amaranthus retroflexus)*, loboda *(Chenopodium album)*, dvornik *(Polygonum persicaria)*, ambrozija *(Ambrosia artemisiifolia)*, muhar zeleni i sinji *(Setaria viridis* i *Setaria glauca)*, koštan *(Echinochloa crus-galli)*, svračica *(Digitaria sanguinalis)*, slakoperka *(Apera spica-venti)*..
## Također pogledajte 
* Gigantski svinjski korov
* Svinjski korov
* Ambrozija
## Reference 
Kategorija:Botanika
Kategorija:Poljoprivreda
Rasim Muminović

**Rasim Muminović** (22. april 1935 – 24. oktobar 2012) bio je bosanskohercegovački i evropski filozof.

Pohađao Gimnaziju u Sjenici, potom Gazi Husrev-begovu medresu i Učiteljsku školu u Sarajevu. Studij filozofije i njemačkog jezika  na Filozofskom fakultetu u Sarajevu  diplomirao 1960. Postdiplomski studij etike na Filozofskom fakultetu Univerziteta u Beogradu okončan odbranom magistarske teze *Odnos Marxa prema povijesti 1964.* Doktorsku disertaciju "Filozofija Ernsta Blocha - Gnoseološko-ontološki temelji", odbranio na Filozofskom fakultetu Univerziteta u Zagrebu 1970. Radio je kao profesor na Fakultetu političkih nauka i Filozofskom fakultetu u Sarajevu, stekavši posljednje zvanje *profesor emeritus*.

Bio je stipendista Fondacije "Alexander von Humboldt".

Učestvovao je u radu Korčulanske ljetne škole, bio član njenog odbora i saradnik mnogih jugoslovenskih časopisa: *Praxis*, *Pregled*, *Život*, *Naše teme*, *Filozofija* itd.

## Djela 
* *Filozofija Ernsta Blocha*, IMRP, Beograd 1973.
* *Ljudskost i povijesnost*, "Svjetlost", Sarajevo 1978.
* *Filozofija i praksa*, "Svjetlost", Sarajevo, 1981. 
* *Ognjen Prica - Svijest, život i partija*, "Školska knjiga", Zagreb 1982.
* *Ethos i ljudsko bivstvovanje*, "Veselin Masleša", Sarajevo 1989.
* *Srbizam i stradalništvo Bošnjaka*, Sarajevo, 1994.
* *Fenomenologija srpske genocidne svijesti*, Ankara, 1995.
* *Staljinizam ili apsurdi jednoumlja*, Tuzla, 1997.
* *Uvod u filozofiju*, "Logos", Sarajevo 1998.
* *Zarobljeni um*, "Harfo-graf", Tuzla 2000.
* *Filozofija ideologije, I knjiga – Ideologija i trezvenost*, "El-Kalem", Sarajevo, 2000.
* *Filozofija ideologije, II knjiga – Destruktivne ideologije 20. stoljeća*, "El-Kalem", Sarajevo, 2000.
* *Hadži Murad i Sandžak*, "Blicdruk", Sarajevo, 2003.
* *Filozofija i kritika društva*, "Bemust", Sarajevo, 2009.
* *Filozofija ideologije, III knjiga – Izazovi novog milenija*, Sarajevo, 2010.
* *Filozofija i društvena događanja*, "Dobra knjiga", Sarajevo, 2010.

Izvor: bosnjaci.net

## Reference 
## Vanjski linkovi 
* Kritički aspekti Muminovićeve filozofije

Kategorija:Rođeni 1935.
Kategorija:Umrli 2012.
Kategorija:Bosanskohercegovački filozofi
Kategorija:Odsjek za filozofiju Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Kategorija:Biografije, Sjenica
Addys Mercedes

mini|desno|200px|Addys Mercedes
**Addys Mercedes** je kubanska pjevačica i kompozitorica. Od 1993. živi u Njemačkoj i na Tenerifeu.

## Diskografija 
### Albumi 
* *Mundo Nuevo* (*Media Luna*, 2001)
* *Nomad* (*Media Luna*, 2003)
* *Addys* (*Media Luna*, 2012)

### Singlovi 
* *Mundo Nuevo* (*Media Luna*, 2001)
* *Gitana Loca* (*Media Luna*, 2005)
* *Esa Voz* (*Media Luna*, 2005)
* *Sabado Roto* (*Media Luna*, 2011)
* *Hollywood* (*Media Luna*, 2012)
* *Gigolo* (*Media Luna*, 2012)

### Remiksi 
- *Latin House*, *raggae*, *Deep House* -
* *Mundo Nuevo* (Tony Brown - *Media Luna*)
* *Gitana Loca* (Tony Brown - *Media Luna*)
* *Esa Voz* (4tune twins - *Media Luna*)
* ''Afro D' Mercedes* (Andry Nalin - *Media Luna*)
* *Oye Colombia* (4tune twins - *Media Luna*)
* *Cry It Out* (Guido Craveiro - *Media Luna*)
* *Cha Ka Cha* (Ramon Zenker - *Media Luna'')

## Reference 
## Vanjski linkovi 
* Službena stranica 

Kategorija:Kubanski pjevači
Savršeni krug

***Savršeni krug*** je igrani film bosanskohercegovačkog redatelja Ademira Kenovića iz 1997.

## Radnja 
Nakon što mu žena i dijete odu iz ratnog Sarajeva, pjesnik Hamza u svom stanu pronalazi dvojicu dječaka koji su ušli u njegov stan kako bi se sklonili od granata. Jedan od njih je nijem i zove se Kerim, a drugi, mlađi, je Adis. Dječaci su ostali bez roditelja, te u nemogućnosti da pronađe njihovu rodbinu, Hamza ih zadržava kod sebe. A pošto vidi mnoga stradanja odlučuje ih izvesti iz opkoljenog Sarajeva.

## Uloge 
*Mustafa Nadarević kao *Hamza*
*Almedin Leleta kao *Adis*
*Almir Podgorica kao *Kerim*
*Jasna Diklić kao *Gospoda*
*Mirela Lambić kao *Miranda*
*Ljubica Lohajner-Znidarić kao stara žena  
*Dragan Marinković
*Mira Avram kao *Hamzina majka* 
*Sabina Bambur    
*Senad Bašić kao *Stražar*
*Amina Begović kao *Gordana*  
*Vedrana Božinović   
*Bozidar Bunjevac kao *Grobar* 
*Ines Fancović kao *Baka*
*Admir Glamočak kao *Staka*

## Nagrade 
* Nagrada François Chalais - Kanski filmski festival
* Specijalna nagrada žirija - Pariski filmski festival
* Nagrada publike - Filmski festival u St. Louisu (SAD)
* Najbolji režiser - Ademir Kenović - Međunarodni filmski festival u Tokiju
* Nagrada FIPRESCI - Filmski festival u Valladolidu (Španija)

## Kritike 
## Reference 
## Vanjski linkovi 
*
*

Kategorija:Filmovi iz 1997.
Kategorija:Bosanskohercegovački filmovi
Kategorija:Filmovi na bosanskom jeziku
Kategorija:Filmovi u režiji Ademira Kenovića
Kategorija:Filmovi o Ratu u Bosni i Hercegovini
Kategorija:Filmovi s radnjom u Sarajevu
Kategorija:Ratni dramski filmovi
Odžaci

;Bosna i Hercegovina:
* Odžaci (Konjic), naseljeno mjesto u općini Konjic.

;Srbija:
* Odžaci (Srbija), općina u Srbiji.
* Odžaci (Trstenik), naseljeno mjesto u općini Trstenik.
Univerzitet "Niccolò Cusano"

desno|mini|250px|Univerzitet Nikola Kuzanski
**Univerzitet Nikola Kuzanski** (itali. *Università degli Studi Niccolò Cusano*), osnovan 2006., je univerzitet u Rimu, Italija..

U 2013. godini univerzitet je imao 10.228 studenata. Rektor univerziteta je Giovanni Puoti.

## Reference 
## Vanjski linkovi 
* Univerzitet Nikola Kuzanski

Kategorija:Univerziteti u Italiji
Husøy (Senja)

mini|desno|250px|Pogled na Husøy

**Husøy** je otok u Øyfjordenu kod sjeverozapadne obale otoka Senje. Nalazi se u općini Lenvik, koja je dio okruga Troms u Norveškoj, i udaljen je 53 km od Tromsøa u pravcu jugozapada. 2009. imao je 232 stanovnika. Selo Fjordgård udaljeno je 4.5 km, s druge strane fjorda na Senji. Sve donedavno do Husøya se moglo stići jedino čamcem, međutim, sad je povezan sa Senjom tunelom i 300 m dugim nasipom. Na otoku se nalaze prodavnica, osnovna i srednja škola, vrtić, restoran i kapela.

## Reference 
## Vanjski linkovi 
Kategorija:Norveška ostrva
Fjordgård

mini|desno|250px|Pogled na Fjordgård
**Fjordgård** je malo ribarsko selo u općini Lenvik, koja je dio okruga Troms u Norveškoj. 2001. imao je 213 stanovnika. Smješten je na sjeveru Senje, drugog najvećeg norveškog otoka. Leži na zapadnoj strani Ørnfjordena, koji je nastavak fjorda Øyfjordena, a može se vidjeti s otočića Husøya, koji se nalazi nasuprot Fjordgårdu. Selo je okruženo visokim i strmim planinama i jedino je selo na Senji koje tokom cijele godine ima cestovnu povezanost (preko tunela).

## Reference 
## Vanjski linkovi 
Kategorija:Naselja u Norveškoj
Ninočka

***Ninočka*** je američka komedija snimljena 1939. u produkciji MGM-a. Film je režirao Ernst Lubitsch. Glavne uloge tumačili su Greta Garbo (Ninočka) i Melvyn Douglas (Leon). Za ulogu Ninočke Garbo je nominirana za *Oscara* za najbolju glumicu. Film je snimljen u crno-bijeloj tehnici. Svjetska premijera filma bila je 6. oktobra 1939.

Film je 1990. uvršten u Nacionalni filmski registar pri Kongresnoj biblioteci SAD-a.

## Radnja 
Uoči sovjetskih ekonomskih problema, trio ruskih delegata poslan je u Pariz da prodaju carske dragulje za gotovinu. Ali kad je grofica Swana (Ina Claire), koja je prethodno posjedovala dragulje, poslala svog ljubavnika, grofa Leona, da vrati dragulje, on uspijeva preobratiti ruske delegate u kapitaliste. Moskva zatim šalje drugaricu Ninočku da izbavi dragulje i delegate nazad u Moskvu. Međutim, ona ulazi u zavodljivi svijet dekadentnog Pariza tog doba.
* *Ninočka* na *Yahoo! Movies*

## Vanjski linkovi 
* 

Kategorija:Filmovi iz 1939.
Kategorija:Američki filmovi
Kategorija:Američki crno-bijeli filmovi
Kategorija:Američke romantične filmske komedije
Kategorija:Američki politički satirični filmovi
Kategorija:Filmovi na engleskom jeziku
Kategorija:Filmovi u režiji Ernsta Lubitscha
Kategorija:Filmovi s radnjom u Parizu
Kategorija:Filmovi Metro-Goldwyn-Mayera
Kategorija:Filmovi u Nacionalnom filmskom registru Sjedinjenih Američkih Država
Kategorija:Filmovi s radnjom u Istanbulu
Gryllefjord

mini|desno|250px|Pogled na Gryllefjord
**Gryllefjord** je ribarsko selo, kao i administrativni centar općine Torsken na otoku Senji u okrugu Troms u Norveškoj. 2009. godine imao je 378 stanovnika.

Gryllefjord je lučko naselje u istoimenom fjordu i tokom ljeta aktivna je trajektna linija prema Andenesu na otoku Andøyi. Što se tiče cestovnog saobraćaja, Gryllefjord je povezan sa 4 km udaljenim Torskenom, kao i nešto udaljenijim Finnsnesom (oko 60 km). 

## Reference 
## Vanjski linkovi 
Kategorija:Naselja u Norveškoj
Nimrud

mini|200px|lijevo|Krilati lav sa ljudskom glavom, čuvar vrata iz Nimruda, Britanski muzej
**Nimrud** je antički asirski grad, koji se nalazio južno od Ninive na reci Tigris. Grad je pokrivao 16 kvadratnih milja. Ruševine grada su nađene u današnjem Iraku, oko 30 kilometara od Mosula. U antička vremena grad se zvao Kalhu. Arapi su grad nazvali Nimrud prema legendarnom kralju Nimrodu.

Nimrud je identifikovan kao stari biblijski grad Kalah. Asirijski kralj Šalmanasar I je izgradio Nimrud, koji je postojao hiljadu godina. Nimrud je postao glavni grad u 13. veku pre Hrista. Grad je postao slavan u vreme kralja Ašurnasirpala II oko 880. pre Hrista. Ašurnasirpal II je ponovo Nimrud proglasio prijestonicom. Izgradio je velike palate i hramove na mjestu gde je raniji grad bio pretvoren u ruševinu.
612. godine p. n. e. je razrušen.
## Vanjski linkovi 
* Nimrud/Calah
* Images
* More images from National Geographic.
* Treasure of Nimrud rediscovered — Article from the Wall Street Journal posted to a message board.

Kategorija:Asirsko Carstvo
Kategorija:Drevni gradovi
Kategorija:Mezopotamija
Kategorija:Arheološki lokaliteti u Iraku
Županije u Mađarskoj

Mađarska se administrativno dijeli na 20 upravnih jedinica, od kojih su njih 19 županije (mađ. *megyék*, jednina: *megye*) i na glavni grad (mađ. *főváros*): Budimpeštu. Ove administrativne jedinice se dalje dijele na mikroregije (mađ. *kistérségek*) kojih je 173 dok je glavni grad Budimpešta samostalna mikroregija. 23 grada imaju županijska prava (mađ. *megyei jogú városok*, jedn.: *megyei jogú város*), pa se ponekad nazivaju i *urbane županije*. Mjesne vlasti tih gradova imaju proširene ovlasti ali još uvijek ne predstavljaju nezavisne teritorijalne jedinice.

## Spisak županija
Napomene:
* stariji naziv: "Šimeška županii komitat
Stariji oblik "Miškovac" 
  
Pet je gradova sa komitatskim pravima, ali koji su i sjedišta drugih komitata:

* Andzabeg (Peštanska)
* Pentela (Dunaújváros) (Bila)
* Vašarelj (Čongradska)
* Kaniža (Zalska)
* Šopron (Đursko-mošonjsko-šopronska)

## Također pogledajte 
*Mađarske regije
*Mikroregije u Mađarskoj

## Reference 
## Vanjski linkovi 
*Hrvatska državna samouprava u Mađarskoj
*Hrvatska imena naseljenih mjesta u Mađarskoj

Kategorija:Geografija Mađarske
Kategorija:Prvi nivo državnih administrativnih podjela
*
Gradac (srednjovjekovno naselje)

Gradac se prvi put spominje vjerovatno 1352. u pismu bana Stjepana II Kotromanića, jer se sa sigurnošću ne može tvrditi da je tu navedeni Gradec istovjetan Gracu kod Hadžića. Radi se o dosta raširenom toponimu na južnoslavenskom području. Ako se u kojem slučaju radi o istom naselju, onda on nije iščezlo do kraja srednjeg vijeka. Navodi se u tursko-osmanlijskim popisima džizije, koji su izdati 1488/89. i 1490/91. U starijem popisu pod stavkom 23 upisana su naselja pod Sarajevom: *Popoviça ve Gradişde*, *Lasva ve Milne*, a u napomeni ''Visoko ma'a Lepeniça ve Dubrovnik ve Graç*, dok se u mlađem popisu navode: *Boboviçe*, *Gradişte*, *Laşva et Milena*, odnosno *Visoko*, *Lipniçe*, *Dubrovnik*, *Graç*, kao naselja koja pripadaju Sarajevu (*Saray ovasi*). Kao što se vidi, Gradište i Gradac (Graç) različita su naselja. Gradac se nalazi zajedno s Visokim, Lepenicom i Dubrovnikom, što ojačava hipotezu prema kojoj je Gradac na mjestu Hadžića. Već je od ranije postojalo ilirsko naselje. Postoji i nekropola stećaka kod Graca. Od utvrde koja se vidi sa magistralnog puta M-17, sjeverno i sjeveroistočno od nje nalazi se Varda stijena. Riječ *varda* je nastalo iz srednjovjekovnog latinskog, zapravo italijanskog *gvardia* i ovdje se udomaćilo posrednim putem preko obližnjeg primorja, prvenstveno preko Dubrovnika, ali i od domaćeg, preostalog romaniziranog stanovništva. Ako ovaj podatak uzmemo u obzir, ovdje se radilo o kombinaciji trga (trgovišta) i vojno-strateškog utvrđenja, jer se u pismu bana Stjepana II Kotromanića navode trgovi, a jedan od njih je Gradec (Gradac), te pored toga imamo djelimično sačuvanu utvrdu i toponim Varda.

Komisija za očuvanje nacionalnih spomenika novembra 2013. donijela je Odluku o proglašenju historijskog područja Gradac, općina Hadžići, nacionalnim spomenikom Bosne i Hercegovine. 

## Reference 
## Literatura 
* **Ћирковић**, Сима: *Писмо бана Стјепана II Котроманића кнезу и општини дубровачкој о дугу дубровачких трговаца'', Грађа о прошлости  Босне, књ. 1, АНУРС, Бања Лука, 2008, 23-35 стр.
* **Kovačević-Kojić**, Desanka: Gradska naselja srednjovjekovne bosanske države, "Veselin Masleša", Sarajevo, 1978.
* **Mazalić**, Đoko: Gradac kod Hadžića, Glasnik zemaljskog Muzeja, LIV, Sarajevo, 1942, 193-206 str.
* **Mazalić**, Đoko: Novi podaci o Gradcu kod Hadžića, Naše starine, XIII, Sarajevo, 1972, 79-84 str.
* **Стојановић**, Љубомир: Старе српске повеље и писма, I-1, Српска школска књига-Филозофски факултет Београд, приредио Раде Михаљчић, Београд, 2006.
* Komisija za očuvanje nacionalnih spomenika, Bosne i Hercegovine Istorijsko područje Gradac, opština Hadžići, https://web.archive.org/web/20160303181402/http://kons.gov.ba/main.php?id_struct=6&lang=1&action=view&id=3806

Kategorija:Tvrđave u srednjovjekovnoj Bosni
Uragan Sandy

mini|Uragan Sandy, satelitski snimak
**Uragan Sandy** je masivni, kasnosezonski, tropski ciklon, koji je zahvatio Jamajku, Kubu, Bahame, Haiti, Dominikansku Republiku, kao i jugoistočni dio SAD. Bio je 18. tropski ciklon, 18. imenovana oluja, i 10. atlantski uragan u 2012. godini, Sandy se razvio 22. oktobra 2012.iz produženog tropskog talasa u zapadnom Karipskom moru.
Postao je tropska depresija, brzo ojačana, i dostigao snagu tropske oluje 6 sati kasnije. Sandy se kretao sporo prema Velikim Antilima, i postepeno jačao.

## Posljedice 
Za najmanje 108 ljudi je potvrđeno, da su poginuli: na Bahamima, u Karibima, Kanadi, i SAD, od posljedica olujnog nevremena.

## Također pogledajte 
* Uragan Katrina

## Reference 
## Vanjski linkovi 
* Current information on Hurricane Sandy izvor National Hurricane Center
* Satellite imagery and data of Hurricane Sandy  izvor NASA
* Airport closures and status in the Northeastern United States izvor FAA
* Hurricane Sandy preparation and response updates izvor FEMA
* Google Crisis Map for Hurricane Sandy
* CrisisWiki: 2012 Hurricane Sandy
* Hurricane information and live coverage izvor Weather Channel izvor Weather Underground

Kategorija:Prirodne katastrofe u 2012.
Kategorija:2012. u Kanadi
Kategorija:2012. u Sjedinjenim Američkim Državama
Kategorija:2012. na Jamajci
Kategorija:2012. na Kubi
Kategorija:2012. na Bahamima
Kategorija:2012. u Dominikanskoj Republici
Kategorija:Prirodne katastrofe u Sjedinjenim Američkim Državama
Windows 8

**Windows 8** je operativni sistem američke kompanije Microsoft za upotrebu na personalnim računarima, za kućne i poslovne desktop računare, prijenosnike, tablete i kućne multimedijalne računare *(eng. home theater PC)*. Dio je Windows NT porodice operativnih sistema i nasljednik Windowsa 7. U stvarnosti ime Windows 8 se koristi za dva, na prvi pogled, vrlo slična operativna sistema koji su u stvarnosti potpuno nekompatibilni. Jedan sistem je onaj klasični računarski, dok je drugi onaj pod nazivom Windows RT predviđen za tablete koji koriste ARM procesore.
[thumb|250px|Snap feature: Xbox Music app, along Photos app snapped into a [sidebar (computing)|sidebar to the right side of the screen]]

## Razvoj 
Razvoj ovog operativnog sistema je počeo prije izdavanja njegovog prethodnika 2009. godine. Njegovo postojanje je prvi put objavljeno u januaru 2011. na sajmu potrošačke elektronike *(eng. Consumer Electronics Show)*. Tokom razvojne i testne faze, Microsoft je izdao tri predrazvojne verzije sistema: Developer Preview *(13. septembra 2011.)*, Consumer Preview *(29. februara 2012.)* i Release Preview *(31. maja 2012)*. Iz razvojne faze je izašao 1. augusta 2012. i počele su pripreme za distribuciju. Predviđeno je da će biti dostupan na tržištu od 26. oktobra 2012.

Windows 8 je baziran na dizajnerskom jeziku Metro i predstavljen s novim "Windows 8-style software", koji se može dobiti samo kroz sistem Windows Store. Windows 8 dolazi i sa novim početnim zaslonom, Internet Explorerom 10, nativnom podrškom za USB 3.0, novim antivirusnim programom Windows Defender, Windows To Go i podrškom za UEFI SecureBoot.

Dostupan je u četiri glavna izdanja: Windows 8, Windows 8 Pro, Windows 8 Enterprise i Windows RT. Prva tri imaju gotovo iste hardverske zahtjeve kao i Windows 7. Posljednji je namijenjen pokretanju na tablet računarima sa ARM arhitekturom i ima nešto drugačije hardverske zahtjeve. Windows 8 Enterprise i Windows RT nisu dostupni u slobodoj prodaji na optičkom disku; Windows RT je dostupan samo kao prethodno instaliran na tablete koji će biti u slobodnoj prodaji.

## Hardverski zahtjevi 
Windows 8 za kompjutere ima identične zahtjeve prema snazi procesora i grafičke kartice kao i prethodnici Windows 7 i Windows Vista. Oni su:

## Kritike 
Nova verzija Windowsa za kompjutere je još prije puštanja u prodaju, zbog revolucionarnih promena, žestoko napadnuta od iskusnijih korisnika, stručnjaka i kompanija . Kao odgovor na bezbroj kritika, Microsoft je pokušao smiriti situaciju obećanjima upućenim kompanijama i drastičnim smanjivanjem cijene nadogradnje sa starijih varijanti sistema (Windows XP, Vista, 7) usmjerenim prema korisnicima tako da, naprimjer, upgrade s Windows XP na Windows 7 se plaća 199 američkih dolara, dok je onaj s Windows 7 na Windows 8 samo 39.99 dolara.

## Također pogledajte 
* Windows 7

## Reference 
## Vanjski linkovi 
*Windows 8 službena stranica
*Minecraft creator attacks Microsoft's Windows 8 plan

Kategorija:Windows
Odžaci (Konjic)

**Odžaci** su naseljeno mjesto u općini Konjic, Bosna i Hercegovina.  Naselje Odžaci su sjedište MZ Bjelimići. Ime Odžaci može dolaziti od slavenske modifikacije turske riječi "odžak", što znači "dimnjak" ili "kula", a najvjerovatnije je nazvano po nekoliko kula begova Šurkovića koje su u tom selu sagrađene prije oko 400 godina.

## Historija 
Humski velikaš Juraj Čemerović, koji je bio u službi hercega Stjepana, imao je svoj dvor u lokalitetu današnjih Odžaka, kao i svoje posjede, koji su kasnije bili u timaru begova Šurkovića (Anđelić 1982: 88, 99). Jedino naziv Odžaci, koji se najvjerovatnije odnosi na spomenute odžake, ukazuje na to otkad otprilike postoje pod tim imenom, a spominjanje posjeda Juraja Čemerovića govori da je moguće da je naselje oko posjeda postojalo i prije osmanlijske okupacije Bosne. Inače, prostor naselja Odžaci prije dolaska Osmanlija pripadao je Zagorskoj župi i naselju koje se u poveljama spominje kao Bjelimići i u čijoj je blizini srednjovjekovna utvrda Veletin (blizu današnjeg sela Ocrkavlje u Bjelimićima). Na lokalitetu Gradić evidentirano je 100 stećaka, od čega 98 sanduka i 2 ukrašena sljemenjaka. Obrada stećaka je neujednačena, orijentirani su u pravcu istok-zapad u nizovima.

Historijsko područje – Nekropola sa stećcima Česmina glava u Odžacima, takođe proglašena je za nacionalni spomenik Bosne i Hercegovine. Na ovom lokalitetu evidentirano je 68 stećaka, od čega 63 sanduka i 5 sljemenjaka. Stećci su dobro obrađeni, svi su neukrašeni i orijentirani u pravcu istok–zapad.

U ovm naselju postoji i treća nekropola, Ježeprasina, sa oko 130 stećaka.

Historijska građevina – Šurkovića (Odžakovića) kula u Odžacima, je još jedan nacionalni spomenik Bosne i Hercegovine. Kula, kao stambeno-fortifikacijski objekat, predstavlja „poseban tip starije muslimanske kuće... poluutvrđeni dvorac feudalaca i, po svoj prilici, izdanak stambene kulture srednjeg vijeka. Obično su ih gradili spahije, zaimi i kapetani. Svega 37 porodica u Hercegovini posjedovalo je beglučke komplekse veće od 575.000 m2. U selu su se nalazile do sredine XX vijeka tri kule i više odžaka. Uz svakoj od kula bio je bunar. Hamdija Kreševljaković ih datira u 16-17. vijek. Pošto je objekat već duže vremena van upotrebe, unutrašnjost objekta je u zapuštenom stanju.

## Stanovništvo 
## Literatura 
* Hamdija Kreševljaković, Naše starine - Godišnjak Zavoda za zaštitu spomenika kulture Bosne i Hercegovine, broj II. Sarajevo: 1954. -Kule i odžaci u Bosni i Hercegovini

## Reference 
## Vanjski linkovi 
* Zvanični sajt općine Konjic
NML Cygni

mini|202x202piksel|NML Cygni SDSS DR9

**NML Cygni** ili  **V1489 Cygni** je crvena supervelika zvijezda, nalazi se oko 5500 svjetlosnih godina od Zemlje u sazviježđu Cygnus. To je jedna od najvećih poznatih zvijezda, u radijusu jednakom 1650 puta većem od Sunca, a masom je oko 25-40 puta veća od Sunca.

Nju su otkrili Neugebauer, Martz i Leighton 1965. godine, a ime joj je i nastalo po imenima tih triju pronalazača.
Prisustvo molekula: H2O, SiO, CO, HCN, CS, SO, SO2 i H2S je potvrđeno u kasnijim godinama.
## Reference 
## Vanjski linkovi 
* http://books.google.com/books?id=EA3cyIPFvU8C&pg=PA57
* Schuster, M. T.; Humphreys, R. M.; Marengo, M. (2006). "The Circumstellar Environments of NML Cygni and the Cool Hypergiants". The Astronomical Journal 131: 603. doi:10.1086/498395
* https://safe.nrao.edu/wiki/pub/Main/CARMA/760-1.pdf
* http://books.google.com/books?id=Kp7G4IqK7woC&pg=PA278

Kategorija:Zvijezde
Senja

**Senja** (sjevernolap. Sážžá) jeste drugi najveći norveški otok (ne računajući Svalbard). Nalazi se uz obalu u okrugu Troms, a najbliži mu je grad Finnsnes. Povezan je s kopnom mostom Gisund. Općine smještene na Senji jesu Lenvik (dio koje se nalazi na kopnu), Berg, Torsken i Tranøy. 1. januara 2008. otok je imao 7.782 stanovnika.

Senja se spominje u romanu Davida Arminea Howartha *We Die Alone: A WWII Epic of Escape and Endurance*, koji govori o Drugom svjetskom ratu. Također, u računarskoj igri *Tibia* postoji otok istog imena.

## Ime 
Staronordijski oblik imena također je morao glasiti **Senja*. Značenje je nepoznato, ali možda je povezano sa glagolom *sundra* ("raskidati", "razdvojiti"). Zapadna obala otoka razuđena je i rascjepkana brojnim malim fjordovima.

## Geografija 
Sjeverna i zapadna obala otoka okrenuta je otvorenom moru. Tu se direktno iz mora dižu strme planine s oštrim i grubim stijenama, s ponekim ribarskim selom (kao što su Gryllefjord ili Husøy) gdje god ima nešto nizije. Istočni i južni dijelovi imaju ravniji reljef, planine su zaobljenije, a ima i šuma, rijeka i obradivog zemljišta.

## Atrakcije 
Senju često nazivaju "Norveškom u malom" pošto raznovrsni pejzaž otoka odražava gotovo čitavu lepezu norveške prirode. Otok je u samoj Norveškoj dobro poznat po lijepom krajoliku i promovira se kao turistička atrakcija.

Među znamenitostima Senje nalaze se nacionalni park Ånderdalen s planinama i borovim šumama uz obalu, tradicionalne ribarske zajednice te "Senjski trol" (nor. *Senjatrollet*), najveći trol na svijetu. U najjužnijoj općini, Tranøyu, postoji nekoliko manjih muzeja koji dokumentiraju lokalnu historiju.

## Galerija 

Datoteka:Bergsfjorden on Senja.jpg|Bergsfjorden, Senja
Datoteka:Senjahusoy.jpg|Husøy, Sjeverna Senja
Datoteka:Kistefjellet i Lenvik (3).jpg|Pogled iz Gibostada prema Kistefjelletu na kopnu
Datoteka:Senja(4).jpg|Obala Senje
Datoteka:Okshornan Senja.JPG|Ersfjorden i obližnje planine
Datoteka:Silsand1.JPG|Silsand

## Reference 
## Vanjski linkovi 
Kategorija:Norveška ostrva
Nekropola stećaka kod Graca (Hadžići)

Gradac se nalazi oko 2&nbsp;km jugozapadno od Hadžića, Bosna i Hercegovina, gdje su na četiri lokaliteta pronađeni stećci.

Na lokalitetu *Orah* nalazi se nekropola sa 58 stećaka, od kojih su 55 stećaka u obliku sanduka i 3 stećka u obliku sljemenjaka. Jedan od tri sljemenjaka na stranicama ima isklesane reljefne motive tordirane vrpce, polumjeseca, polujabuke i spirale.

U središtu naselja nalazi se osamljen stećak u obliku ploče na kojoj je isklesan motiv *vodenice*.

Na lokalitetu *Gomjenice* nalazi skupina od 8 stećaka, od kojih su 7 u obliku sanduka i 1 u obliku sljemenjaka, ali bez ukrasa.

Lokalitet *Krst*, koji se nalazi zapadno iznad Gradca, ima manje stećaka, tj. skupinu od 4 stećka, i to 3 stećka u obliku sanduka i 1 u obliku ploče. Na jednom sanduku su reljefne motive biljnih stilizacija i *svastike*. Ove stećke treba datirati znatno kasnije, jer se njihov postanak ne može izdvajati po vremenu od ostalih u srednjoj Bosni, a to je uglavnom 14. i 15. vijek. 
## Reference 
## Literatura 
* **Mazalić**, Đoko: Novi podaci o Gradcu kod Hadžića, Naše starine, XIII, Sarajevo, 1972, 79-84 str.
## Vanjski linkovi 
* https://web.archive.org/web/20150605082415/http://www.spomenici-sa.ba/projekti-elaborati-studije/item/87-srednjovjekovni-grad-gradac-hadzici

Kategorija:Hadžići
Kategorija:Stećci u Hadžićima